Diari Oficial de la Generalitat Valenciana


Sumari del DOGV 8755, del 05-03-2020 (2020/1907)

RESOLUCIÓ de 26 de febrer de 2020, de la Direcció General de Funció Pública, per la qual es deleguen en altres òrgans del Consell la constitució i el funcionament de les borses d'ocupació temporal per a atendre les necessitats de cobertura derivades de la substitució transitòria de la persona ocupant, d'execució de programes de caràcter temporal, acumulació de tasques, així com la cobertura de llocs d'investigador o investigadora amb caràcter temporal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8755

Data del DOGV
:   05-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1907


Data del document
:   26-02-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 26 de febrer de 2020, de la Direcció General de Funció Pública, per la qual es deleguen en altres òrgans del Consell la constitució i el funcionament de les borses d'ocupació temporal per a atendre les necessitats de cobertura derivades de la substitució transitòria de la persona ocupant, d'execució de programes de caràcter temporal, acumulació de tasques, així com la cobertura de llocs d'investigador o investigadora amb caràcter temporal. [2020/1907]  
  
  
  
L'article 5 de l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat, preveu que a la finalització de cada procés selectiu d'ingrés en l'Administració de la Generalitat, la direcció general competent en matèria de funció pública convocarà la constitució d'una borsa.  
  
Així mateix, els articles 11 i 13 de la mencionada ordre regulen el procediment de cobertura dels llocs, així com les normes de funcionament de les borses d'ocupació temporal, i atribueixen a la direcció general amb competències en matèria de funció pública actuacions administratives relatives a les borses que es gestionen en aquest àmbit competencial.  
Per raons de desconcentració administrativa i d'eficàcia, la Conselleria de Justícia, Interior i Administració Pública ha disposat la delegació de determinades competències en matèria de recursos humans en altres òrgans de l'administració del Consell; concretament, el nomenament de personal interí i la contractació de personal laboral temporal en determinats supòsits.  
L'adequat exercici d'aquesta delegació de competències en els supòsits previstos en la norma pels òrgans delegats, requereix la capacitat d'aquest òrgan de planificar la constitució de les borses d'ocupació temporal que necessiten, així com el funcionament d'aquestes.  
  
Per tot això, en nom d'una major agilitat i simplificació en la gestió i resolució dels assumptes en matèria de personal i funció pública, i fent ús de les facultats que té conferides aquesta Direcció General de Funció Pública, de conformitat amb el qual estableix el Decret 87/2017, del Consell, de 7 de juliol, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer  
Delegar en els òrgans de l'Administració del Consell, que tinguen delegades competències per al nomenament de personal funcionari interí i/o personal laboral temporal i per als supòsits que han sigut delegats, la constitució i funcionament de les borses d'ocupació temporal, respectant en tot cas l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de les borses d'ocupació temporal per a proveir provisionalment llocs de treball de l'Administració de la Generalitat, així com el nomenament dels i les membres de les comissions de seguiment específiques que es pogueren constituir en l'àmbit competencial i territorial corresponent.  
  
Segon  
La present resolució tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 26 de febrer de 2020.- El director general de Funció Pública: David Alfonso Jarque.